228 A M. KIÉ. FÖLDTANI INTÉZET HIVATALOS MŰKÖDÉSE AZ 1895-IK ÉV ELSŐ FELÉBEN. 
Dr. Posewitz Tivadar hosszabb szabadságot is kapott, hogy az országos 
geológiai fölvételek mellett még Szepesmegye részére, helyi tanulmányok meg¬ 
tételével, egy alkalmas turistakönyvet szerkeszszen. Gesell Sándor szénkérdés 
ügyében Líptó megyében s czementes márga végett Újvidéken végzett tanulmá¬ 
nyokat. 
Treitz Péter agrogeologus Pestmegyében a Dessewffy- család gátéri bir¬ 
tokán a szikes földekről adott szakvéleményt. 
A pellérdi (Baranyam.), német-szt-péteri (Temesm.), izbesty-fűrjei (Temesm.) 
artézi kútfúrás ügyeiben Halaváts Gyula; a szabad-szállási (Pestm.) artézi 
kútfúrásnál Szontagh Tamás adott szakvéleményt. A buziási (Temesm.), stubnyai 
(Turóczm.), koritnyiczai (Liptóm.) ásványvizű források védőterületi munkálatai 
szakszerűen átvizsgáltattak s a hivatalos geológiai szakértő a budapesti császár- 
fürdői védőterületi tárgyaláson vett részt. 
Intézeti gyűjteményeinket szaporította csereadomány útján Blaas J. egyet, 
r. tanár Innsbruck- bán. Az intézeti múzeumnak ajándékoztak: dr. Eberhard 
Fraas. múzeumi igazgató Stuttgart-ban, mintegy 200 drb. wiirttembergi szép 
kövületet; Keebs Guido úr Balduinstein- bán (Rajnai prov.) 6 igen szép kőzet- 
minta-koczkát; Frankfurt a/M. városának TiEFBAU-AMT-ja 40 drb. igen érdekes 
épületkő-minta-koczkát; a Gártner és ZsiGMONDY-féle vállalat dolomitokat a 
dunai híd alapozásából; a Selmeczbányai kik. bányaigazgatóság 5 drb. Grüner- 
teléri becses aranyérczet; a Nagybányai kir. bányaigazgatóság Bittsánszky Ede 
min. tanácsos útján igen szép aranytelér darabokat; semsei Semsey Andor úr 
becses aranyérczeket, elephánt-agy&r és fogmaradványokat (Eger városából), 
7G drb. külföldi építőkő-minta-koczkát; Janku Jouon lelkész úr 3 drb. botesi 
aranyat; Kondor Sándor bányatiszt Rézbányán Aurichalcitot ; dr. Szádeczky 
Gyula, egyetemi m. tanár Sátoralja-Ujhely környékén gyűjtött kőzeteket. 
Semsei Semsey Andor úr még az intézeti könyvtárat is gyarapította becses 
ajándékaival. A cs. kir. osztrák földmivelésügyí minisztérium könyvtárunknak 
a Hohen-Tauern bányászatát ismertető becses munkát volt kegyes megküldeni. 
A térképtárnak dr. Szádeczky Gyula úr Sátoralja-Ujhely környékének geológiai 
térképét ajándékozta. 
Az intézet chemiai laboratóriumában számos vizsgálat, elemzés végeztetett- 
Mint minden évben, úgy az idén is, több hazai tanintézetnek ajándékozott az 
intézet rendszeresen összeállított magyarországi kőzetgyűjteményt. 
( 176 ) 
